le roman d’ Aspremoni. 23 
cit assemblerent tres tot premierement. 
destrier ont bon, qui ne uont mie lent, 
haubere et hiaume A or et ä argent. 
li troi baron poignent moult fierement, 
et li baron uienent moult durement. 
l’un uint vers l’autre moult orgueillosement, 
et nos Francois les hurtent asprement. 
maint en abalent et occient uiument. 
Balan feri si Huon de clauent 
qu'il l’abatı contre terre sanglent. 
ne l’ocit mie: car dex ne le consent. 
lieue la noise; si fremisse lı dent. 
la veissiez mortel encombrement, 
et tant paien contre terre sanglent, 
et tant vasal affoler cruelment, 
don mainte dame out puis son euer dolent; 
de dars, de lances itel aiostement, 
et des espees si dur chaploiement: 
einz ne uil on si dolereus torment. 
Grant fu la noise. or commence l'estor. 
de totes parz i uienent poigneior, 
bruisent ces lances sor ces escuz A or, 
vuident ces seles, vuident ces misoudour. 
la trebuchierent cheualier et contor, 
et moult i muert de la gent paenor. 
ä lor espiez fierent de tel vigor, 
pou en ı out au besoign nul mellior. 
Sor Aspremont fu moult grant lab... ıe, 
ou la bataille des Turs fu commencee. 
Crestien fierent de sus la gent haie. 
cil hiaume fendent, et cil clauen d’orbree. 
tant en ı chiet, n'est nus qui le vos die. 
se ne fust ce que des ars est garnie, 
tote fust morte la pute gent haie. 
mainte saiete ot sor Frans decochie 
ul . . . destriers ferue et estachie 
ER es tornast A la folie 
. . t une eschiele que Jesu beneie, 
qui bien eroent dieu, le fiz sainte Marie, 
que Karles out en sa terre norrie, 
vint assembler ä la gent paenie. 
A l’aioster l’out si bien envaie, 
paiene gent reculent une archie. 
ıa eussent Ja champaine yuidie, 
quant ci Balan les chaele et guie. 
sona un cor, les conforte et ralıe. 
Grant fu la noise et li eriz et li huz. 
Girart du Frate ne s’est mie arestuz. 
soixante mil de vasax esleuz 
auoit li ber as lances, as escuz, 
a bons destriers, A blans haubers vestuz. 
de sor le pui est & val descenduz, 
par deuers destre lor est sore coruz: 
ne remaindra qu’i n'i ait abatuz. 
Grant fu la noise et merueillos li ton, 
quant Girart vint en l’estor & bandon. . 
versent paien et tumbent el sablon. 
demie liue guenchisent li felon. 
Boeues et Claire lor meine tel tencon, 
quant qu'il encontrent, abatent u sablon. 
Claire feri li roi Dangolion. 
rois iert d’Aufrique; moult i out mal gloton. 
parmi le cors li mist le gofanon. 
mort le trebuche, qui qu’en poist ne qui non. 
Boeues rocist l’amarant Malaton. 
de deuant eus vuidierent maint arcen. 
et puis seescrie “or i ferez, baron. 
li droiz est nostre. se diex plest, si ueintron.” 
Boeues s’escrie, qui en dieu se fia. 
parmi l’estor forment esperona. 
fiert Nabugant roi que il encontra. 
rois iert d’Asbiesme, une terre de la. 
li rois Hiamont, qui durement l’ama, 
tote Borgoingne a uenir li donna. 
evos Girart qui la chalengera. 
brandist la lance et au deuant li ua. 
si le feri li dus et asena 
que son escu li fendi et perca, 
et le clauen li rompi et desmeilla. 
parmi li cors son espie li baigna. 
mort le trebuche, et puis s’en retorna. 
dist A ses hommes “ne vos esmaiez 1a. 
cent dehez ait qui james vos faudra. 
ge sui Girart, qui bien vos aidera, 
et damledeu bon garant nos sera. 
cil iert gariz qui en cest champ morra ; 
trop sera riches qui en eschapera. ” 
et cıl responnent “ne vos esmailez 1a. 
cent dehez ait qui jamais vos faudra.” 
Soz Aspremont, el fonz d’une valee, 
la commenca cele dure meslee. 
des le matin, que prime fu sonee, 
